
ΕΛΛΗΝΙΚΗ  ΔΗΜΟΚΡΑΤΙΑ                                                                                                                                    
ΝΟΜΟΣ ΛΑΚΩΝΙΑΣ                                                           
ΔΗΜΟΣ ΜΟΝΕΜΒΑΣΙΑΣ  					                     Μολάοι 25.8.2026                                                 
Διεύθυνση Διοικητικών Υπηρεσιών                                                                  Αριθ. Πρωτ. 18632 
Τμήμα  Ανθρώπινου Δυναμικού
 & Διοικητικής  Μέριμνας 
 Ταχ. Δ/νση: Μολάοι, Τ.Κ. 230 52				
Πληροφορίες: Κολλιάκου Παναγιώτα			              
Τηλ: 2732360524 					              
e- mail: bkolliakou@monemvasia.gr
ΑΝΑΚΟΙΝΩΣΗ 
για τη σύναψη ΣΥΜΒΑΣΗΣ ΜΙΣΘΩΣΗΣ ΕΡΓΟΥ

Ο Δήμαρχος Μονεμβασίας
   					       έχοντας υπόψη:

1. Τις διατάξεις των άρθρων 58 και 59 του Ν. 3852/10 « Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης», όπως τροποποιήθηκαν και ισχύουν με Τις διατάξεις των άρθρων 109 και 110 του Ν. 5314/2026 (ΦΕΚ 103Α/29.6.2026) Κώδικας Τοπικής Αυτοδιοίκησης  - Αρμοδιότητες Δημάρχου και Περιφερειάρχη & Ορισμός , αρμοδιότητες και αριθμός αντιδημάρχων,
2. Την υπ΄ πρωτ. 27/2.1.2026 (ΑΔΑ: 9Ι6ΙΩΚ9-Ζ7Σ) απόφαση «Περί ορισμού Αντιδημάρχων – Μεταβίβαση   Αρμοδιοτήτων»,
3. Τις διατάξεις της  παρ. 8 του άρθρου 6 Ν. 2527/97 όπως αναριθμήθηκε με την παρ.3 του άρθρου 10 του N. 3812/2009 και συμπληρώθηκε με την  παρ.3 του άρθρου 30 του Ν.4314/14,
4. Τις ανάγκες σε προσωπικό που προέκυψαν στο ΚΔΑΠ ΜΕΑ του Δήμου Μονεμβασίας για την υλοποίηση της Δράσης : «Προώθηση και υποστήριξη παιδιών για την ένταξή τους στην προσχολική εκπαίδευση καθώς και για την πρόσβαση παιδιών σχολικής ηλικίας, εφήβων και ατόμων με αναπηρία, σε υπηρεσίες δημιουργικής απασχόλησης, των α κύκλου του Προγράμματος ( έτος 2025-2026) και β’ κύκλου του Προγράμματος (έτος 2026-2027) συγχρηματοδοτούμενων από το Ευρωπαϊκό Κοινωνικό Ταμείο + στο πλαίσιο του Εταιρικού Συμφώνου για την Περιφερειακή Ανάπτυξη (ΕΣΠΑ) ΓΙΑ ΤΗΝ Προγραμματική Περίοδο 2021-2027 και από Εθνικούς Πόρους « (Β’ 4127),
5. Την υπ’ αριθ. 161/2026 ( ΑΔΑ: ΨΣΔΑΩΚ9-5ΛΒ) απόφαση της Δημοτικής επιτροπής για τη σύναψη  Συμβάσεων  μίσθωσης έργου με εξωτερικούς συνεργάτες ,  για την εύρυθμη λειτουργία  του ΚΔΑΠ-ΜΕΑ  του Δήμου Μονεμβασίας στο πλαίσιο συγχρηματοδοτούμενων προγραμμάτων μέσω ΕΣΠΑ,
6. Το υπ΄αρ. πρωτ. 63819/25.8.2026 (ΑΔΑ: ΡΤΔΧΟΡ1Φ- Ο78) έγγραφο του Τμήματος Διοικητικού/Οικονομικού της Διεύθυνσης Διοίκησης της Γενικής Διεύθυνσης Εσωτερικής Λειτουργίας της Αποκεντρωμένης Διοίκησης Πελ/σου, Δυτ. Ελλάδας & Ιονίου περί ελέγχου νομιμότητας της αρ.161/2026 απόφασης της Δημοτικής Επιτροπής Δήμου Μονεμβασίας,    
7. Την υπ΄αρ. πρωτ. 16253/30.7.2026 βεβαίωση της Διεύθυνσης Οικονομικών Υπηρεσιών του Δήμου Μονεμβασίας περί ύπαρξης πιστώσεων,
8. Τον κανονισμό λειτουργίας του ΚΔΑΠ – ΜΕΑ όπως ισχύει.
 


Ανακοινώνει

   Την πρόθεση του Δήμου Μονεμβασίας  να συνάψει συμβάσεις  μίσθωσης έργου για το  διδακτικό έτος 2026-2027 για την κάλυψη  των επιτακτικών και επειγουσών  αναγκών του ΚΔΑΠ –ΜΕΑ ως ακολούθως: 

1. Έναν (1) ΠΕ ΚΟΙΝΩΝΙΟΛΟΓΩΝ
2. Έναν (1) ΠΕ ΝΗΠΙΑΓΩΓΩΝ













ΑΠΑΙΤΟΥΜΕΝΑ ΠΡΟΣΟΝΤΑ

ΠΕ ΚΟΙΝΩΝΙΟΛΟΓΩΝ : Πτυχίο ή δίπλωμα Κοινωνιολογίας ή Κοινωνικής Πολιτικής και Κοινωνικής Ανθρωπολογίας ή Κοινωνικής Ανθρωπολογίας ή Κοινωνικής Πολιτικής ή Κοινωνικής Ανθρωπολογίας και Ιστορίας ή Κοινωνικής Διοίκησης ή Ιστορίας, Αρχαιολογίας και Κοινωνικής Ανθρωπολογίας με κατεύθυνση Κοινωνικής Ανθρωπολογίας ή Κοινωνικής Διοίκησης και Πολιτικής Επιστήμης εισαγωγική κατεύθυνση Κοινωνικής Διοίκησης Α.Ε.Ι. της ημεδαπής ή ακαδημαϊκά ισοδύναμος ή ισότιμος τίτλος αντίστοιχης ειδικότητας σχολών της αλλοδαπής.

ΠΕ ΝΗΠΙΑΓΩΓΩΝ: Πτυχίο ή δίπλωμα Παιδαγωγικού Τμήματος κατεύθυνσης Νηπιαγωγών ή Εκπαίδευσης και Αγωγής στην Προσχολική Ηλικία ή Επιστημών Προσχολικής Αγωγής και Εκπαίδευσης ή Επιστημών της Εκπαίδευσης και της Αγωγής στην Προσχολική Ηλικία ή Επιστημών της Εκπαίδευσης στην Προσχολική Ηλικία ή Παιδαγωγικού Προσχολικής Εκπαίδευσης ή Επιστημών της Προσχολικής Αγωγής και του Εκπαιδευτικού Σχεδιασμού ή Παιδαγωγικού Ειδικής Αγωγής με κατεύθυνση: Νηπιαγωγού Α.Ε.Ι. της ημεδαπής ή ακαδημαϊκά ισοδύναμος ή ισότιμος τίτλος αντίστοιχης ειδικότητας σχολών της αλλοδαπής.


ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ

· Αίτηση
· Φωτοαντίγραφο Πτυχίου, 
· Φωτοαντίγραφο Δελτίου Αστυνομικής Ταυτότητας,
· Βεβαίωση έναρξης εργασιών από την αρμόδια Δ.Ο.Υ (το οποίο θα κατατεθεί στην υπηρεσία με την υπογραφή της μίσθωσης έργου) 
· Υπεύθυνη Δήλωση του Ν.1599/1986 , περί μη ύπαρξης  οποιοδήποτε νομικού κωλύματος που συνεπάγεται τον αποκλεισμό του ενδιαφερομένου από την διαδικασία , σύμφωνα με την κείμενη νομοθεσία ,
· Βεβαίωση προϋπηρεσίας , (εφόσον οι ενδιαφερόμενοι την επικαλούνται )
(Η προϋπηρεσία σε συναφές αντικείμενο και για τις δύο ειδικότητες θα συνεκτιμηθεί)
·  Πιστοποιητικό Υγείας 
·   Φωτοτυπία της πρώτης σελίδας τραπεζικού λογαριασμού (με πρώτο όνομα του αιτούντος).

ΕΝΤΟΠΙΟΤΗΤΑ
Προτάσσονται των λοιπών υποψηφίων, ανεξάρτητα από το σύνολο των μονάδων που συγκεντρώνουν, οι μόνιμοι κάτοικοι του Δήμου Μονεμβασίας της Περιφερειακής Ενότητας Λακωνίας [περ. ζ΄ της παρ. 1 του άρθρου 12 του Ν. 4765/2021 όπως τροποποιήθηκε με το άρθρο 4 του Ν. 5149/2024 και υπ’ αριθμ. πρωτ. ΔΙΠΑΑΔ/Φ.ΕΠ.1/945/19629/18-11-2024 (ΑΔΑ:Ρ19246ΜΤΛ6-ΞΣΝ) διαπιστωτική πράξη της Υφυπουργού Εσωτερικών].Για την απόδειξη του κριτηρίου της εντοπιότητας, οι υποψήφιοι θα πρέπει να προσκομίσουν Βεβαίωση στοιχείων διεύθυνσης κατοικίας, η οποία εκδίδεται ηλεκτρονικά  μέσω της ψηφιακής πύλης “my aade” της Ανεξάρτητης Αρχής Δημοσίων Εσόδων (ΑΑΔΕ),  ακολουθώντας τη διαδρομή: αρχική σελίδα → ΜΗΤΡΩΟ ΚΑΙ ΕΠΙΚΟΙΝΩΝΙΑ → ΒΕΒΑΙΩΣΕΙΣ ΜΗΤΡΩΟΥ → ΤΡΕΧΟΥΣΑ ΕΙΚΟΝΑ ΦΥΣΙΚΟΥ ΠΡΟΣΩΠΟΥ →  ΕΚΔΟΣΗ.


Οι υποψήφιοι όλων των ειδικοτήτων πρέπει να είναι ηλικίας από 18 έως 67 ετών και κατ’ εξαίρεση, έως 70 ετών, όσοι έχουν συμπληρώσει το εξηκοστό έβδομο (67ο) έτος της ηλικίας και δεν έχουν συνταξιοδοτηθεί από το δημόσιο ταμείο ή άλλον ασφαλιστικό φορέα.

 Η αμοιβή της σύμβασης θα καθοριστεί κατά την υπογραφή της σύμβασης με την έναρξη της απασχόλησης -αφορά απασχόληση 40 ωρών την εβδομάδα- μετά την έκδοση σχετικού τιμολογίου. 













ΥΠΟΒΟΛΗ ΑΙΤΗΣΕΩΝ ΣΥΜΜΕΤΟΧΗΣ - ΠΡΟΘΕΣΜΙΑ

  Οι ενδιαφερόμενοι/ες καλούνται να υποβάλουν αίτηση με τα απαιτούμενα δικαιολογητικά από 26- 30 Αυγούστου ηλεκτρονικά στη διεύθυνση  ηλεκτρονικού ταχυδρομείου bkolliakou@monemvasia.gr  
    
  Η παρούσα ανακοίνωση να αναρτηθεί στο πρόγραμμα ΔΙΑΥΓΕΙΑ , στην ιστοσελίδα του Δήμου Μονεμβασίας  και στον πίνακα ανακοινώσεων στο Κεντρικό κατάστημα του Δήμου.




Ο Δήμαρχος Μονεμβασίας
κ.α.α.
Ο Αντιδήμαρχος Δ/κών Υπηρεσιών




Κωνσταντίνος Μαυρομιχάλης

